62018TJ0411_INF
A Törvényszék (nyolcadik tanács) 2021. október 27‑i ítélete –WM kontra Bizottság
(T‑411/18. sz. ügy)
„Közszolgálat – Tisztviselők – Felvétel – Versenyvizsga‑felhívás – Az EPSO/AD/338/17 nyílt versenyvizsga – A vizsgabizottság azon határozata, hogy a felperest nem bocsátja a versenyvizsga következő szakaszára – Az Alapjogi Charta 21. és 26. cikke – A személyzeti szabályzat 1d. cikkének (1), (4) és (5) bekezdése – Észszerű alkalmazkodás – A fogyatékosságon alapuló hátrányos megkülönböztetés tilalma – 2000/78/EK irányelv – Felelősség – Vagyoni és nem vagyoni kár”
1.
Tisztviselői kereset – Versenyvizsga vizsgáira bocsátást megtagadó határozat elleni kereset – A versenyvizsga lefolytatásának vagy szervezése módjának szabálytalanságára való hivatkozás lehetősége – Feltételek
(Személyzeti szabályzat, 90. és 91. cikk)
(lásd: 38. pont)
2.
Tisztviselők – Versenyvizsga – Európai Személyzeti Felvételi Hivatal (EPSO) – Hatáskörök – A versenyvizsgák szervezése – Terjedelem – A versenyvizsgák vizsgabizottság által meghatározott részletes szabályainak módosítása bizonyos pályázók esetleges fogyatékának figyelembevétele érdekében – Bennfoglaltság
(Személyzeti szabályzat, III. melléklet, 1. cikk, (1) bekezdés, és 4. cikk)
(lásd: 39. pont)
3.
Tisztviselők – Egyenlő bánásmód és a hátrányos megkülönböztetés tilalma – Fogyatékosság – Az észszerű alkalmazkodás kötelezettsége a foglalkoztatás terén – Terjedelem – Bírósági felülvizsgálat – Korlátok – Az orvosi vélemények vitatása – Kizártság
(Személyzeti szabályzat, 1d. cikk, (4) bekezdés; 2000/78 tanácsi irányelv, 5. cikk)
(lásd: 42–44., 65., 77. pont)
Tárgy
Egyrészt az EPSO/AD/338/17 nyílt versenyvizsga vizsgabizottsága 2017. szeptember 27‑i, a felperesnek a versenyvizsga következő szakaszára bocsátását megtagadó határozatának, valamint a kinevezésre jogosult hatóság 2018. április 19‑i, a felperes panaszát elutasító határozatának megsemmisítése, másrészt a felperest e határozatok következtében állítólagosan ért kár megtérítése iránt az EUMSZ 270. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A felek maguk viselik saját költségeiket.